b'\n_START_ARTICLE_\nKauno Martyno Ma\xc5\xbevydo progimnazija\n_START_SECTION_\nIstorija\n_START_PARAGRAPH_\nKauno miesto Liaudies deputat\xc5\xb3 tarybos vykdomojo komiteto sprendimu 1978\xc2\xa0m. rugs\xc4\x97jo 1 d. atidaryta Kauno 38-oji vidurin\xc4\x97 mokykla, antroji mikrorajono vidurin\xc4\x97 mokykla. Sukomplektuotos 25 1-9 klas\xc4\x97s su 635 mokiniais, 39 pedagogais ir 15 techninio personalo darbuotoj\xc5\xb3. Mikrorajone spar\xc4\x8diai vyko statybos, gaus\xc4\x97jo gyventoj\xc5\xb3 skai\xc4\x8dius. 1985\xc2\xa0m. mokini\xc5\xb3 skai\xc4\x8dius i\xc5\xa1augo iki 1662 mokini\xc5\xb3, mokykla dirbo dviem pamainomis._NEWLINE_1997\xc2\xa0m. gruod\xc5\xbeio 15 d. Kauno miesto mero potvarkiu Nr. 61 \xe2\x80\x9eD\xc4\x97l mokom\xc5\xb3j\xc5\xb3 dalyk\xc5\xb3 d\xc4\x97stymo miesto bendrojo lavinimo vidurin\xc4\x97se mokyklose\xe2\x80\x9c leista sustiprintai d\xc4\x97styti angl\xc5\xb3 kalb\xc4\x85 pradedant antr\xc4\x85ja klase, o 1995\xe2\x80\x931998\xc2\xa0m. buvo komplektuojama po vien\xc4\x85 humanitarinio profilio klas\xc4\x99 su literat\xc5\xabrine pakraipa. 1997\xc2\xa0m. gruod\xc5\xbeio 23 d. mokyklai suteiktas Martyno Ma\xc5\xbevydo vidurin\xc4\x97s mokyklos vardas._NEWLINE_Kintant demografinei situacijai, atsidarius 41-ajai ir 48-ajai vidurin\xc4\x97ms mokykloms, mokini\xc5\xb3 skai\xc4\x8dius suma\xc5\xbe\xc4\x97jo iki 931, o v\xc4\x97liau, dar\xc5\xbeeli\xc5\xb3 patalpose \xc4\xafsik\xc5\xabrus pradin\xc4\x97ms mokykloms, iki 768. 1999\xc2\xa0m. \xc4\xafvestas visuotinis profilinis mokymas nuo 11-osios klas\xc4\x97s: humanitarinis su socialini\xc5\xb3 moksl\xc5\xb3 ir \xc5\xa1iuolaikini\xc5\xb3 kalb\xc5\xb3 pakopomis ir realinis su gamtos ir tiksli\xc5\xb3j\xc5\xb3 moksl\xc5\xb3 pakopomis. 2001\xc2\xa0m. reformai palietus mokykl\xc4\x85, mokini\xc5\xb3 skai\xc4\x8dius suma\xc5\xbe\xc4\x97jo iki 668. 2002\xc2\xa0m. pavasar\xc4\xaf i\xc5\xa1leista pirmoji profilinio mokymo abiturient\xc5\xb3 laida. 2005\xc2\xa0m. rugpj\xc5\xab\xc4\x8dio 30 d. prijungta Kauno Muravos pradin\xc4\x97 mokykla. 2012\xc2\xa0m. rugs\xc4\x97jo 1 d. Kauno Martyno Ma\xc5\xbevydo vidurin\xc4\x97 mokykla reorganizuota \xc4\xaf pagrindin\xc4\x99. 2017 m. pagrindin\xc4\x97 mokykla reorganizuota \xc4\xaf progimnazij\xc4\x85.'